صدر باراک اوباما د فوج نوی مشر ټاکلی
امریکا کې میمورئیل ډی یا د یادونې ورځ د گل په ورځ اونمانځلی شوه. په دې ورځ امریکایان هاغه قامي شصیات یادوۍ چا چې د قام په خدمت کې د خپل ځانونه قربان کړې دي.
د امریکا صدر باراک اوباما جنرل مارټن ډیمپسی د هیواد د فوج مشر ټاکلی دی. جنرل ډیمپسی د ایډمرل مائیک مولن په ځائې ټاکلی شوی دی. د ایډمرل مائیک مولن د وظیفې موده د ستمبر په میاشت کې سر ته رسیدونکې ده. په خپله چوکۍ د ناستې نه وړاندې جنرل ډیمپسی به د سینیټ نه هم منظوري اخلي. طمعه ده چې سینیټ به د هغه په حق کې فیصله اوکړې. صدر باراک اوباما په سپینه مانړۍ کې د میموریل ډی د نمانځنې په مهال د جنرل ډیمپسی د ټاکنې اعلان اوکړو. امریکا کې میمورئیل ډی یا د یادونې ورځ د گل په ورځ اونمانځلی شوه. په دې ورځ امریکایان هاغه قامي شصیات یادوۍ چا چې د قام په خدمت کې د خپل ځانونه قربان کړې دي. په دې موقع صدر باراک اوباما د واشنگټن سره نزدې د ارلنگټن په قامي هادیره کې د هاغه فوجیانو مقبره کې یوې دستورې ته وینا هم اوکړه څوک چې د هیواد نه بهر په جنگونو کې وژل شوې دي. د ارلنگټن په هادیره کې د افغانستان او عراق په جنگونو کې وژل شوې عسکر هم خاورو ته سپارلی شوې دي.